भाजपा नेता की हत्या का आरोपी था, दो कार और 3 बाइक से पीछा कर रहे थे हत्यारे
Rajasthan Bharatpur BJP Leader Kripal Jaghina Murder Case राजस्थान के भरतपुर में BJP नेता कृपाल जघीना हत्याकांड के आरोपी की बुधवार को गोलियों से भून कर हत्या कर दी गई। घटना बुधवार दोपहर करीब 12 बजे अमोली टोल प्लाजा के पास की है।
राजस्थान के भरतपुर में BJP नेता कृपाल जघीना हत्याकांड के आरोपी की बुधवार को गोलियों से भून कर हत्या कर दी गई। घटना बुधवार दोपहर करीब 12 बजे आमोली टोल प्लाजा के पास की है।
आरोपी कुलदीप जघीना और उसके साथी विजयपाल को पुलिस बस से पेशी के लिए भरतपुर कोर्ट ले जा रही थी। बस जब आमोली टोल प्लाजा पर रुकी तो वहां मौजूद दो बदमाश बस में चढ़े।
उन्होंने पुलिसकर्मियों की आंखों में मिर्च डाल दी। इसके बाद करीब 15 राउंड फायर कर कुलदीप की हत्या कर दी। विजयपाल घायल है। दोनों आरोपी सेंट्रल जेल में बंद थे।
घटना में दो पैसेंजर को भी गोली लगी है। पुलिस ने चार आरोपियों को हिरासत में लिया है। एसपी मृदुल कच्छावा ने बताया कि चालानी गार्ड इन्हें लेकर आ रहे थे। टोल के फुटेज पुलिस ने बरामद कर आरोपियों की पहचान की है। बदमाशों की गाड़ी बरामद कर ली है। विजयपाल की हालत नाजुक है।
पुलिस ने आरोपियों का पीछा कर हिरासत में लिया
पुलिस ने सीसीटीवी फुटेज के आधार पर आरोपियों की पहचान कर पीछा शुरू किया। चार आरोपियों को हिरासत में ले लिया है। बाकी की तलाश की जा रही है। सूत्रों के अनुसार कुलदीप हत्याकांड में पुलिस ने विष्णु, सौरभ, धर्मराज और बबलू नाम के चार आरोपियों को हिरासत में लिया है।
पुलिस ने इन चारों को रूदावल थाना क्षेत्र से हिरासत में लिया है। इस दौरान विष्णु और बबलू को पैर में गोली लग गई थी। जिन्हें रूदावल सीएचसी (सामुदायिक स्वास्थ्य केंद्र) से धौलपुर के अस्पताल में रेफर किया गया है। वहीं अन्य दो आरोपी सौरभ और धर्मराज को रूदावल पुलिस कस्टडी में सौंप दिया गया है।
इधर, प्रारंभिक जांच में सामने आया कि बदमाशों ने कुलदीप के शरीर में 6 गोलियां उतार दी थीं। इनमें चेहरे पर 4 और सीने में 2 गोलियां मारी।
जमीन विवाद के चलते की गई थी कृपाल जघीना की हत्या
भरतपुर में 10 महीने पहले 4 सितंबर 2022 को BJP नेता कृपाल जघीना की हत्या की गई थी। बदमाश 3 बाइक और 2 कारों में सवार होकर आए थे। इस केस में कुलदीप जघीना और उसके साथी विजयपाल को आरोपी बनाया गया था। पुलिस के मुताबिक हत्या जमीनी विवाद के चलते की गई थी।
48 साल के कृपाल जघीना जमीन कारोबारी थे। उनके खिलाफ 15 मामले दर्ज थे। रेलवे सलाहकार समिति के सदस्य भी थे। हिंदूवादी संगठनों से उनका जुड़ाव था। भाजपा सांसद के भी करीबी थे। बेटी ABVP से कॉलेज की अध्यक्ष रह चुकी थी।
दो कार और बाइक से पीछा कर रहे थे बदमाश
पुलिस के सूत्रों के मुताबिक जिस बस से कुलदीप जघीना और उसके साथी विजयपाल को लाया जा रहा था, उसे हलैना थाने की पुलिस गाड़ी एस्कॉर्ट कर रही थी, वहीं कुलदीप की हत्या करने वाले बदमाश एक क्रेटा कार, 1 बलेनो कार और तीन अपाचे बाइक से पीछा कर रहे थे।
हलैना थाने की एस्कॉर्ट को रोकने के लिए क्रेटा कार में सवार बदमाशों ने एस्कॉर्ट के आगे क्रेटा कार को लगाया और एस्कॉर्ट कार में सवार पुलिसकर्मियों की आंखों पर मिर्ची स्प्रे कर दिया, इससे एस्कॉर्ट पुलिस की गाड़ी वहीं रुक गई और बस आगे निकल गई। बस का पीछा 3 अपाचे और एक बलेनो कार लगातार कर रही थी। जैसे ही बस टोल प्लाजा पर पहुंची और टोल टैक्स कटवाने के लिए रुकी तो वहां अपाचे पर सवार बदमाश बस में घुसे और अंधाधुंध फायरिंग करने लग गए। वहीं बलेनो कार बस के आगे खड़ी हो गई।
कुलदीप की सुरक्षा में जो चालानी गार्ड जयपुर से आ रहे थे। वह सभी 2021 बैच के थे। वह सभी समझ नहीं पाए कि अचानक क्या हुआ। इससे पहले चालानी गार्ड कुछ समझते, बदमाश वारदात को अंजाम देकर बस से उतरे और वहां मौजूद बलेनो कार से फरार हो गए। वहीं बलेनो कार में आए बदमाश अपाचे बाइक से फरार हो गए।
सालभर में दिनदहाड़े हत्या के बड़े मामले
यह भी पढ़ें
मंत्री-रसूखदारों के रिश्तेदार, बिना मेरिट कैसे बन जाते हैं IAS:राजस्थान में इसके कई उदाहरण, अब हाईकोर्ट में अटका मामला
परिवारवाद और भाई भतीजावाद सिर्फ बॉलीवुड और राजनीति तक ही सीमित नहीं है। राजस्थान की ब्यूरोक्रेसी में भी स्मार्ट तरीके से इसकी जड़ें फैलाई जा रही हैं...(यहां CLICK कर पढ़ें)